1. Παραγωγή ισχύος από υδροστρόβιλο και αφαιρούμενος όγκος νερού
Η ισχύς που παράγεται από έναν υδροστρόβιλο δίνεται από τη σχέση:



όπου:
	Ph :
	η παραγόμενη τελική, ηλεκτρική ισχύς από τον υδροστρόβιλο (σε W)

	ηh :
	ο συνολικός βαθμός απόδοσης του υδροστροβίλου

	ρ :
	η πυκνότητα του νερού (σε kg/m3)

	g :
	η επιτάχυνση της βαρύτητας (σε m/s2)

	Hh :
	το μανομετρικό υδραυλικής πτώσης (σε m)

	Qh :
	η παροχή όγκου του νερού στον υδροστρόβιλο (σε m3/s).



Αν t είναι η χρονική διάρκεια του βήματος υπολογισμού (συνήθως ωριαίο), τότε πολλαπλασιάζοντας και τα δύο μέλη της ανωτέρω σχέσης με το χρόνο t παίρνουμε:



όπου Vh = Qht ο αφαιρούμενος όγκος νερού κατά το χρονικό βήμα διάρκειας t, προκειμένου ο υδροστρόβιλος να παράγει ισχύ Ph.

2. Κατανάλωση ισχύος από αντλία και αντλούμενος όγκος νερού
Η ισχύς Pp που απαιτείται από μία αντλία προκειμένου να αντληθεί παροχή όγκου νερού Qp σε μανομετρικό ύψος Hp δίνεται από τη σχέση:



όπου:
	Pp :
	η κατανάλωση ηλεκτρικής ισχύος από την αντλία (σε W)

	ηp :
	ο συνολικός βαθμός απόδοσης της αντλίας

	ρ :
	η πυκνότητα του νερού (σε kg/m3)

	g :
	η επιτάχυνση της βαρύτητας (σε m/s2)

	Hp :
	το μανομετρικό άντλησης (σε m)

	Qπ :
	η παροχή όγκου του νερού στην αντλία (σε m3/s).



Αν t είναι η χρονική διάρκεια του βήματος υπολογισμού, τότε πολλαπλασιάζοντας και τα δύο μέλη της ανωτέρω σχέσης με το χρόνο t παίρνουμε:



όπου Vp = Qpt ο αντλούμενος όγκος νερού κατά το χρονικό βήμα διάρκειας t, με βάση την προσφερόμενη ισχύ στην αντλία Pp.

3. Μανομετρικό υδραυλικής εγκατάστασης
Το μανομετρικό της υδραυλικής εγκατάστασης κατά την υδατόπτωση (λειτουργία υδροστροβίλου), δίνεται από τη σχέση

Hh = Hhgeo - hfh

όπου:
	Hh :
	το μανομετρικό υδατόπτωσης (σε m)

	Hhgeo :
	το γεωστατικό ύψος υδατόπτωσης (σε m)

	hfh :
	οι συνολικές γραμμικές και τοπικές απώλειες ροής κατά την υδατόπτωση.



Το μανομετρικό της υδραυλικής εγκατάστασης κατά την άντληση (λειτουργία αντλίας), δίνεται από τη σχέση

HP = HPgeo + hfP

όπου:
	Hp :
	το μανομετρικό άντλησης (σε m)

	Hpgeo :
	το γεωστατικό ύψος άντλησης (σε m)

	hfp :
	οι συνολικές γραμμικές και τοπικές απώλειες ροής κατά την άντληση.



4. Γραμμικές απώλειες ροής
Οι γραμμικές απώλειες ροής υγρού εντός σωλήνωσης δίνονται από τη σχέση:

όπου:
	hf :
	οι γραμμικές απώλειες ροής εντός της σωλήνωσης (σε m)

	f :
	ο συντελεστής γραμμικών απωλειών ροής

	L :
	το μήκος της σωλήνωσης (σε m)

	D :
	η εσωτερική διάμετρος της σωλήνωσης (σε m)

	u :
	η ταχύτητα της ροής (σε m/s)

	g :
	η επιτάχυνση της βαρύτητας (σε m/s2)



Ο συντελεστής απωλειών ροής f συνήθως δίνεται από τον κατασκευαστή της σωλήνωσης, για τυρβώδη ροή νερού. Για τυρβώδη ροή σε συγκολλητούς χαλυβδοσωλήνες ελικοειδούς ραφή, μπορεί να χρησιμοποιηθεί η εμπειρική σχέση Nikuradse:



όπου ε η απόλυτη τραχύτητα του υλικού της σωλήνωσης σε mm. Αν τεθεί ε = 0,10mm, τότε f = 0,1014.
Η ταχύτητα ροής u μπορεί να γραφεί συναρτήσει της παροχής όγκου Q εντός της σωλήνωσης ως εξής:



όπου Α η διατομή της κυκλικής διατομής της σωλήνωσης, εσωτερικής διαμέτρου D.
Αντικαθιστώντας την ταχύτητα ροής, όπως προκύπτει από την τελευταία σχέση, στην αρχική σχέση των γραμμικών απωλειών ροής, παίρνουμε τις απώλειες ροής εκφρασμένες ως προς την παροχή όγκου της ροής εντός της σωλήνωσης:



5. Διαστασιολόγηση διαμέτρου
Για τη διαστασιολόγηση της εσωτερικής διαμέτρου σωλήνωσης, ένα εμπειρικό κριτήριο είναι οι μέγιστες γραμμικές απώλειες ροής να διατηρούνται μικρότερες του 5% του γεωστατικού ύψους άντλησης ή υδατόπτωσης:

hf ≤ 0,05Hgeo

Με βάση το ανωτέρω κριτήριο, η εσωτερική διάμετρος σωλήνωσης προκύπτει επιλύοντας τη σχέση των γραμμικών απωλειών, ως προς την παροχή.



Εισάγοντας τη μέγιστη παροχή όγκου νερού για τη λειτουργία υδροστροβίλου και αντλίας, όπως υπολογίζεται αντίστοιχα από τις σχέσεις:



και 



όπου Phmax και Ppmax η μέγιστη ισχύς λειτουργίας υδροστροβίλων και αντλιών στο υπό εξέταση χρονικό διάστημα (συνήθως ετήσιο).

6. Απαιτούμενο πάχος χαλυβδοσωλήνα
Το απαιτούμενο πάχος e χαλυβδοσωλήνα για να ανταπεξέλθει σε μέγιστη πίεση pmax δίνεται από τη σχέση:



όπου:
	e :
	το απαιτούμενο πάχος της σωλήνωσης (σε mm)

	D :
	η εσωτερική διάμετρος της σωλήνωσης (σε mm)

	pmax :
	η μέγιστη αναπτυσσόμενη πίεση στη σωλήνωση (σε ΜPa)

	σmax :
	το όριο διαρροής (yield point) του υλικού της σωλήνωσης (σε MPa)

	k1 = 0,7
	συντελεστής ασφαλείας 

	k2 = 1,7
	συντελεστής ασφαλείας 

	e1 = 1,0mm
	προσαύξηση ασφαλείας πάχους για λόγους γήρανσης του υλικού

	e2 = 1,0mm
	προσαύξηση ασφαλείας πάχους για λόγους πιθανής ατέλειας κατασκευής.



7. Μέγιστη αναπτυσσόμενη πίεση σε αγωγό
Η μέγιστη αναπτυσσόμενη πίεση σε ένα αγωγό ισούται με:



όπου:
	pmax :
	η μέγιστη αναπτυσσόμενη πίεση στη σωλήνωση (σε ΜPa)

	pmax-hy :
	η μέγιστη αναπτυσσόμενη υδροστατική πίεση στη σωλήνωση (σε ΜPa)

	pmax-wh :
	η μέγιστη αναπτυσσόμενη πίεση στη σωλήνωση λόγω υδραυλικού πλήγματος (σε ΜPa)



Η μέγιστη υδροστατική πίεση στον αγωγό δίνεται από τη σχέση:



όπου:
	hgeo-max :
	η μέγιστη υψομετρική διαφορά του κατώτατου σημείου στη σωλήνωση από την ελεύθερη στάθμη του περιεχόμενου υγρού στο υδραυλικό δίκτυο (σε m)

	γ = ρg :
	το ειδικό βάρος του περιεχόμενου υγρού (σε Nt/m3).



Η πίεση λόγω υδραυλικού πλήγματος σε έναν αγωγό δίνεται από τη σχέση:



όπου:
	ρ :
	η πυκνότητα του διακινούμενου υγρού (σε kg/m3)

	Δu :
	η μεταβολή στην ταχύτητα της ροής η οποία προκαλεί το υδραυλικό πλήγμα (σε m/s)

	c :
	η ταχύτητα διάδοσης του κύματος πίεσης λόγω υδραυλικού πλήγματος (σε m/s).



Η μέγιστη πίεση λόγω υδραυλικού πλήγματος προκύπτει όταν η μεταβολή Δu μεγιστοποιείται, κάτι που συμβαίνει όταν η ροή εντός του αγωγού μηδενιστεί απότομα μετά από μέγιστη παροχή όγκου εντός της σωλήνωσης.
Η ταχύτητα διάδοσης του κύματος πίεσης λόγω υδραυλικού πλήγματος c δίνεται από τη σχέση:



όπου:
	EB :
	το μέτρο ελαστικότητας (modulus of elasticity ή Young’s modulus) του διακινούμενου υγρού (για το νερό ΕΒ = 2,2GPa)

	Ε :
	το μέτρο ελαστικότητας του υλικού της σωλήνωσης (σε GPa)

	D :
	η εσωτερική διάμετρος της σωλήνωσης (σε mm)

	t :
	το πάχος της σωλήνωσης (σε mm)

	ρ :
	η πυκνότητα του διακινούμενου υγρού (σε kg/m3).



Το μέτρο ελαστικότητας για διάφορα υλικά είναι:
· για χάλυβα: Ε = 190 – 210GPa
· για σωλήνα υαλοποιημένου πολυεστέρα (GRP): Ε = 17 – 25GPa
· για σωλήνα πολυαιθυλενίου (PE): Ε = 0,8GPa.


8. Υδροστατική πίεση σε υδραυλικά δίκτυα νερού
Η υδροστατική πίεση σε μία υδραυλική εγκατάσταση νερού υπολογίζεται ως εξής:

Phy = h⸱γ = h⸱ρ⸱g = h⸱1.000kg/m3⸱9,807m/s2⇔ Phy = h⸱9.807Nt/m3

Σε βάθος 10m από την ελεύθερη επιφάνεια του δικτύου η υδροστατική πίεση υπολογίζεται ως:

Phy (10m) = 10m⸱9.807Nt/m3 = 98.070Pa

Όμως είναι:
· 1atm = 101.325Pa
· 1bar = 100.000Pa

Άρα σε βάθος 10m από την ελεύθερη επιφάνεια του υδραυλικού δικτύου η υδροστατική πίεση ισούται με:

Phy (10m) = 98.070Pa = 0,97atm = 0,98bar.

Άρα η υδροστατική πίεση εντός δεξαμενής ή δικτύου νερού αυξάνεται γραμμικά ως προς το βάθος από την ελεύθερη επιφάνεια με τρόπο τέτοιο, ώστε για κάθε 10m επιπλέον βάθους από την ελεύθερη επιφάνεια του υδραυλικού δικτύου η υδροστατική πίεση να αυξάνεται κατά περίπου 1atm ή 1bar.

